《东风第一枝 送春》
清代·沈芳

玉笛临风，金杯醉雨，愔愔绿暗芳树。梦中犹觅，春痕病起，又添别绪。

莺留蝶恋，只杜宇、催他归去。望小桥，一片伤心，细草远连南浦。

频搦管、自抄近句，恐洒泪、向时游处。采兰且待明年，折柳定难少住。

月楼花馆，算尽是、短长亭路。怅美景，来往匆匆，可惜等闲虚度。

作者简介：字梦湘，吴县人，诸生顾昌贤室。有《寂寥词》。